Най-големият круизен кораб - с улици, бармани роботи и... затвор - Nbox
Най-големият круизен кораб - с улици, бармани роботи и... затвор
В плаващия град могат да живеят близо 10 000 души в 2747 каюти и 200 апартамента
Най-големият круизен кораб в света - "Хармония на моретата" на базираната в САЩ компания "Роял карибиън крузис", наскоро беше пуснат на вода и скоро се очаква да започне да изпълнява първите си пътешествия в Средиземно море. Екип на френския в. "Фигаро" прекара известно време на борда на лайнера и разказва в подробен репортаж за неговите екстри, сред които има и доста неочаквани. Сред тях са ледена пързалка, бионичен бар с бармани роботи, авенюта с пищна растителност, алея за джогинг, но и затвор.
Корабът е дълъг 362 метра, широк 66 метра и висок 72 метра. Той е де факто истински плаващ град. В него могат да живеят близо 10 000 души - 6410 пътници и 2384 души екипаж от 77 различни националности, уточнява БТА.
На борда на лайнера има две големи булеварда - Сентрал парк и Крайбрежното авеню, отрупани с пищна растителност. Там има кафенета с тераси, бутици, ресторанти. От двете й страни се нижат и 5 етажа каюти с огромни прозорци. Крайбрежното авеню е артерия от типа пешеходна алея, от двете страни на която има ресторанти и магазини, сред които пъб, пицария, сладоледажийница, джаз-бар. Покрай това авеню се намира и ресторантът "Страната на чудесата". В него се предлагат шедьоври на американската молекулярна кухня.
На лайнера има и ледена пързалка, на която се предлага шоуто "Ваканция на лед". Интерес представлява бионичният бар на кораба. Там напитките и коктейлите се поръчват през таблет, а после два робота ги приготвят, избирайки между десетките бутилки, окачени по тавана на бара. После поднасят напитките с телескопичните си ръце.
В неделя на 12 юни "Хармония на моретата" започва да плава из Средиземно море. Тръгването ще е от Барселона, а круизите ще бъдат едноседмични и ще отведат пътниците в Палма де Майорка, Марсилия, Специя, Чивитавекия, Неапол и накрая пак в Барселона. Круизите ще продължат до 16 октомври. От 5 ноември "Хармония на моретата" ще плава между островите из Карибите, като тръгването ще е от Маями във Флорида.
Малта за първи път не допусна в свои води хуманитарен кораб, изпратен да спасява мигранти в Средиземно море, предаде АФП.
Пътуванията на българите в чужбина през юни 2019 г. се увеличават с 5.9% спрямо регистрираните през юни 2018 г.
През юни 2019 г. най-голям брой пътувания на български граждани са осъществени към: Турция - 185 400, Гърция - 134 500, Румъния – 64 500, Република Северна Македония – 50 600, Сърбия – 45 900, Германия – 38 400, Италия – 27 400, Испания – 24 000, Австрия – 23 400, Франция – 16 400